google/wiki40b huggingface dataset:
ענקי

עלילה

הסרט היה אמור להתרחש בספרד בעידן התגליות, ג'ק, גבר צעיר, מגלה עולם של ענקים מכל מיני מקומות ותרבויות. הענקית הראשונה שג'ק נאלץ להתמודד איתה היא אינמה, ענקית עצומה בת 11 אשר מנסה למצוא את דרכה הביתה. אינמה משוכנעת תחילה שג'ק הוא צעצוע ומתייחסת אליו בהתאם, כך שאין ביכולתו לעצור אותה. למרות זאת מפתחים השניים מערכת יחסים ויוצאים יחד להרפתקאה שתשנה את חייהם לנצח. השניים מתמודדים עם ענקי הסערה שזורעים הרס בכל מקום.

הפקה

בשנת 2013 הודיעו אולפני דיסני שהסרט נמצא בשלבי הפקה ראשונים, ושיביים אותו נייתן גרנו, מי שהיה שותף לבימוי בסרט פלונטר. התאריך המקורי לשחרור הסרט היה ב-2016, אך באוקטובר 2014 הודיעה חברת דיסני שהסרט מואנה יחליף את ענקים שהפצתו תידחה לדצמבר 2018.
התסריט המקורי של הסרט הציג סיפור במסגרתו בני האדם וחמשת ענקי הסערה ששמותיהם פיבוס, פיפן, פוגל, פוברט ומנהיגם פאוסטוס, הגיעו להסכמה לפיה בני האדם יעבירו לענקים חלק מהתבואה ומבעלי החיים שלהם בתמורה להגנה מצד הענקים. העסקה עבדה היטב בתחילה, אך בשלב מסוים החלו בני האדם לחוש שהם אינם מקבלים תמורה הולמת, מה שמביא לקונפליקט בין בני האדם לענקים. ג'ק, נער צעיר ממעמד נמוך המאוהב באנג'לינה, בת למשפחת סוחרים עשירה, מחליט לטפס אל מקום משכנם של הענקים, שם הוא פוגש באחד הענקים ומתיידד איתו. הידידות בין השניים תביא לשינוי במצב. מלבד ג'ק ואנג'לינה הייתה אמורה להיות מוצגת בסרט דמותו של מרקו, צעיר ממשפחת אצולה המאוהב גם הוא באנג'לינה, מה שיוצר יריבות בינו לבין ג'ק. תשוקתו האמיתית של מרקו היא נדודים, ומכאן גם שמו (מרקו פולו) ודמותה של אינמה, נערת "טום בוי" מתבגרת ולוחמת צדק שאינה נלקחת ברצינות עקב גילה הצעיר.
באוגוסט 2015, במסגרת אירוע האקספו השנתי של דיסני, הודיעה חברת דיסני שהשירים לסרט יכתבו ויולחנו על ידי הזוג רוברט לופז וקריסטן אנדרסון-לופז שעבדו עם החברה על הסרט "לשבור את הקרח". כמו כן הציגה החברה תסריט מעודכן ומתוקן במסגרתו הפכה דמותה של אינמה לדמות של ילדה ענקית.
בתחילת חודש אוקטובר 2016 הודיעה דיסני כי התסריטאית מג לאפוב שעבדה בעבר על התסריטים לסרטים הקול בראש והדינוזאור הטוב של פיקסאר, ועל קפטן מארוול של חברת מארוול תצטרף לנייתן גרנו בבימוי הסרט. המהלך הושווה לזה שביצעה דיסני כשצירפה את התסריטאית ג'ניפר לי לביים את הסרט לשבור את הקרח לצידו של כריס באק, לאחר שזו השפיעה על התסריט באופן משמעותי.
בסוף חודש אפריל הודיעה דיסני רשמית על מועד ההפצה של הסרט, שיופץ ב-25 בנובמבר 2020.
בסוף שנת 2017 הודיעה דיסני שהחליטה לעצור את הפקת הסרט, וכי הוא לא ייצא לאקרנים.
יחסי החוץ של סנט קיטס ונוויס

לסנט קיטס ונוויס אין סכסוכים בינלאומיים קריטיים. מעמדה כנקודת מעבר לתרופות בדרום אמריקה המיועדות לארצות הברית ולאירופה גרמו למתיחות מסוימת עם מדינות זרות.

יחסים בילטרליים

לסנט קיטס ונוויס יחסים דיפלומטיים באמצעות משרד החוץ של המדינה עם הרפובליקה הסינית בטאיוואן. סנט קיטס ונוויס אף מקיימת יחסים דיפלומטיים עם ארצות הברית, קנדה, בריטניה, צרפת, פינלנד יוון, רומניה, ישראל, רוסיה, קובה, שווייץ, יפן ודרום קוריאה, וכן עם מדינות רבות באמריקה הלטינית ובמדינות הקאריביים המזרחיות.

יחסים רב-צדדיים

סנט קיטס ונוויס היא חברה בחבר העמים הבריטי, האומות המאוחדות וכמה מהסוכנויות המתמחות הקשורות אליה, הבנק העולמי וקרן המטבע הבינלאומית, ארגון מדינות אמריקה, ארגון מדינות מזרח הקריביים, 
מערכת הביטחון האזורית הקריבית (RSS), הקהילה הקריבית והשוק המשותף (CARICOM) והמדינות הבלתי מזדהות. הבנק המרכזי של המזרח הקריבי ממוקם במרכז סנט קיטס.
כחברה בקהילה הקריבית, סנט קיטס ונוויס תומכת במאמצים של ארצות הברית ליישם את החלטת מועצת הביטחון של האו"ם 940, שנועדה להקל על עזיבתן של הרשויות דה פקטו משלטון האיטי.
סנט קיטס אף תרמה כוח רב לאומי אשר שיקם את הממשלה בהאיטי שנבחרה באופן דמוקרטי באוקטובר 1994.
לאטוביץ'

תולדות היישוב

היישוב נזכר מאמצע המאה ה-13 כיישוב מבוצר, ובשל מיקומו על דרך מסחר, הפך למרכז מסחרי לסביבתו החקלאית. בשנת 1423 הוענקו ליישוב זכויות עיר, ונקבעו בו ירידים ושווקים.
פלישת האימפריה השוודית לאזור באמצע המאה ה-17 הביאה לקטיעת שגשוג היישוב, ולצמצום חד במספר תושביו.

יהודי לאטוביץ'

יהודים ישבו ביישוב מהמאה ה-16, אך בשנת 1596 הוצא צו האוסר על מגוריהם בו. חרף זאת המשיך להתקיים בכפר יישוב יהודי קטן, ומהמחצית הראשונה של המאה ה-19 התקיימה בכפר קהילה. בין השנים 1827 ו-1862 הוטלו מגבלות מגורים על יהודי היישוב, והם רוכזו ברובע אחד בו.
בין מלחמות העולם נמנו ביישוב 416 יהודים, כחמישית מתושביו. ב-14 באוקטובר 1942 במהלך הכיבוש הגרמני במלחמת העולם השנייה, שולחו יהודי היישוב למחנה ההשמדה טרבלינקה.
סמיון בורמן

ביוגרפיה

בורמן נולד בפאסטוב שבאוקראינה למשפחת פועלים. ב-1909 עבר יחד עם הוריו לרוז'ין שליד ז'יטומיר, שם גם סיים את בית הספר. בהמשך עבד כתבניתן במפעל "הנפחיה של לנין" בעיר קייב. בין השנים 1926 - 1929 שירת בצבא האדום בסדיר. ב-1941 גויס שוב ונמצא במערכה כבר מתחילתה. הצטרף למפלגה הקומוניסטית ב-1942.
ב-1943 במהלך אחד הקרבות בהם נהרג מפקד המחלקה, עודד את החיילים, שיתק את המקלע שירה עליהם, חיסל שלושה גרמנים, נפצע קשה ושכב בבית חולים חצי שנה. על הפעולה קיבל בורמן את עיטור הכוכב האדום. בורמן חזר לתפקיד מפקד כיתה ברגימנט חיל רגלים מספר 487 שהשתייך לאוגדת חיל רגלים מספר 143.
במהלך הקרבות בין ה-10 בספטמבר ל- 15 בספטמבר 1944 בצידו המזרחי של נהר ויסלה בפרברים הדרום-מזרחיים של ורשה השתלט יחד עם חיילים אחרים על עמדה מבוצרת במהלך לחימה שכללה קרב ידני ועל כך קיבל עיטור התהילה מדרגה שלישית.
ב-5 בפברואר 1945 במהלך קרב שנערך דרום-מערבית מדויץ' קרונה (כעת עיר ואלץ' שבפולין) שיתק בורמן בעזרת מקלע 3 מקורות ירי וב-19 בפברואר במהלך מתקפת נגד של הגרמנים חיסל עד 10 חיילים נאצים. על כך קיבל עיטור התהילה מדרגה שנייה.
לפני צליחת אודר עבר סמוך לצידו הגרמני של הנהר, גילה עמדות גרמנים, ויחד עם חיל נוסף זרק רימונים על הכוח שניסה להתקרב אליהם ולכד בשבי חייל גרמני. לאחר הצליחה במהלך התקפות נגד של הגרמנים חיסל במקלע מקסים כ-50 חיילים וקצינים.
ב-27 במרץ 1945 בהשתלטות על גבעה גבוהה במרחק 12 קילומטרים צפונית לעיר וריצן עם יחידת מקלענים חדר בין הראשונים לעמדה הגרמנית, החליף את מפקד המחלקה שיצא מן המערכה והמשיך בעקבות הכוחות הנסוגים, חיסל 2 עמדות מקלעים מספר רב של חיילים וקציני ורמאכט. נפצע אך סירב להתפנות. בפאתי ברלין נפצע באופן קשה. על פועלו זה עוטר בכל שלוש הדרגות של עיטור התהילה.
שוחרר מן הצבא באוקטובר אותה השנה. חזר לקייב ובהמשך עבד במפעל ניסוי למכשור לא שגרתי.
Cookie Jar TV

השותפות עם DIC

לאחר ההכרזה על השותפות בין CBS לDIC, רשת CBS הכריזה כי לרצועה יקראו CBS's Secret Slumber Party, אבל אחר כך שונתה לKOL Secret Slumber Party אחרי שDIC, שהפיקה את כל תוכניות הילדים לרצועה, שיתפה פעולה עם KOL, אזור הילדים של אתר האינטרנט AOL, שהפיקה התוכניות בשיתוף עם DIC.

KEWLopolis

במהלך 2007, אתר KOL הפסיק לתת חסות לרצועה. לאחר מכן, CBS ו-DIC הכריזו על שיתוף פעולה עם חברת American Greetings Corporation על מנת להפיק את KEWLopolis, רצועת סדרות אנימציה לקהל היעד של ילדות צעירות.

Cookie Jar Group

ב-23 ביולי 2008, DIC נרכשה על ידי Cookie Jar Group. ב-24 בפברואר 2009, הוכרז כי CBS חידשה את החוזה עם Cookie Jar לעוד ארבע עונות. בעוד KEWLopolis שידרה את קייק וסוסלנד מKOL Secret Slumber Party, רצועת Cookie Jar TV הסירה את כל התוכניות של KEWLopolis אחרי המיתוג המחודש ב-19 בספטמבר 2009. ב-24 ביולי 2013, CBS הכריזה על חוזה שידור עם Litton Entertainment (שכבר מפיקה רצועת שידור לשידורי שבת בבוקר בשביל ABC בשם Litton's Weekend Adventure) על מנת להפיק רצועה חדשה לשידורי שבת בבוקר שתציג סדרות לייב-אקשן על עיקרון תוכניות המציאות. כתוצאה מכך, Cookie Jar TV הפסיקה את שידוריה ב-21 בספטמבר 2013, ותוחלף בשבוע הבא ב-28 בספטמבר 2013 על ידי CBS Dream Team אשר נוצרה על ידי Litton לקהל היעד של נערים בני 13 עד 16.
משפט דארבו

באנליזה מתמטית, משפט דארבו (על שם המתמטיקאי ז'אן גסטון דארבו) הוא הכללה של משפט ערך הביניים עבור פונקציות שהן נגזרת (כלומר, קיימת להן פונקציה קדומה).
על-פי המשפט, אם פונקציה גזירה בקטע סגור, פונקציית הנגזרת שלה מקבלת כל ערך בין הערכים שהיא מקבלת בקצוות הקטע, גם אם פונקציית הנגזרת אינה רציפה בעצמה.

ניסוח פורמלי

תהא  פונקציה גזירה בקטע הפתוח , גזירה מימין בנקודה  וגזירה משמאל בנקודה . נסמן את נגזרתה , כך שהנגזרת מימין בנקודה  היא  והנגזרת משמאל בנקודה  היא . אז לכל  שבין  ו- קיים  כך ש-.
משפט דארבו מהווה הכללה של משפט ערך הביניים שכן כל פונקציה רציפה מקיימת את משפט ערך הביניים, אך כוחו בכך שהנגזרת אינה חייבת להיות בהכרח רציפה כדי שהמשפט יתקיים.

מסקנה ממשפט דארבו

מסקנה מעניינת ממשפט דארבו היא שנקודות אי-הרציפות של הנגזרת הן מסוג "אי-רציפות עיקרית" בלבד. בפרט, לפונקציה בעלת נקודת אי-רציפות סליקה או אי-רציפות מסוג "דילוג" אין פונקציה קדומה.
מסקנה נוספת היא שהמשפט ההפוך למשפט ערך הביניים אינו נכון, כיוון שקיימות נגזרות שאינן רציפות אבל כן מקיימות את תכונת ערך הביניים. גם המשפט ההפוך למשפט דארבו אינו נכון. לא לכל פונקציה המקיימת את תכונת ערך הביניים יש פונקציה קדומה. דוגמה נגדית היא פונקציית הבסיס-13 של קונוויי.
יצחק אבן לטיף

קורות חיים

רבי יצחק אבן לטיף חי ופעל רוב ימיו בטולדו, לעת זקנתו (1290) עלה לארץ ישראל והתיישב בירושלים, בה נפטר ונקבר.
שיטתו התאולוגית כוללת מושגים קבליים אך בסיסה תואם לגישות הפילוסופיות בנות זמנו והוא נתפס בקרב חוקרי משנתו כנאופלאטוניסט. הוא היה ממעריצי הרמב"ם וכתביו הם כנראה המקור הראשון לאמרה המפורסמת אודותיו "ממשה עד משה לא קם כמשה". מצד מצדדי הקבלה שוללי הפילוסופיה, זכה ליחס אמביוולנטי: הריב"ש כתב כי "נראה שראה הרבה בפילוסופיא והיה עם זה תוריי וחסיד", אך הוא סבר כי בהבנת עשר הספירות סטה אבן לטיף מדרכו של הרמב"ן ותלמידיו, וכי שיטתו היא חידוש עצמי שלו ולא קבלה מרבותיו. גם המקובל רבי יהודה חייט הסתייג מתורתו בתחומים הנוגעים לקבלה וכתב כי "בדברים הנוגעים לחכמת הקבלה, רגלו אחת בפנים ורגלו אחת מבחוץ (כלומר בפילוסופיה), לכן קצהו תראה וכולו לא תראה".
סלעית המדבר

הציפור בישראל

בישראל מצויים 11 מתוך 18 מיני הסלעית בעולם, סלעית המדבר נכללת בקבוצת מיני הסלעיות הנמצאות בישראל.
בישראל הסלעית מצויה בעיקר בשטחי המדבר, נדיר לראותה בשאר חלקי הארץ.

רבייה

סלעית המדבר מקננת באזורים יבשים ובערבות חוליות עם שיחים נמוכים, מקום קינונה בחור בקרקע או בסדק סלע.
הסלעית מטילה בין 4–5 ביצים בצבעים כחול-ירוק.

מראה וייחוד הסלעית

מראה סלעית המדבר שונה משאר הסלעיות כיוון שצבען שחור בכשני שלישים ויותר מאורכן. אורכה של הסלעית הוא 14.5–15.5 סנטימטרים, אורך כנפה 8.2–9.4 סנטימטרים, מוטת כנפיה כ-30 סנטימטרים ומשקלה נע בין 17–24 גרם. קיים הבדל בין מראה זכר הסלעית לנקבת הסלעית. לזכר הסלעית גוני חום-חולי / שחור ולבן, וגרונו בצבע שחור תמיד. ולנקבת הסלעית צבע חום-חולי, למעט הכנף האפורה וסוככות האוזן אדמדמות-חומות .

מזון

מזונה העיקרי של הסלעית מורכב מחרקים שונים הכוללים חיפושיות, חגבים, צרעות, ובמיוחד זבובים ונמלים. הסלעית מגוונת את מזונה בפירות המצוים לרוב באזורי המדבר. היא  מלקטת את מזונה בזכות עמידה במקום גבוה ובגלישה לקרקע ללכוד את הטרף.

קולות/ שפת תקשורת

לציוצה של הסלעית מספר סוגים. הקריאה "ויה" צייצני ומעורפל, "טסק: צקצקני וקשה, וטרטור דק ומעורפל "טק-טק-טק".
פונקציית בחירה חברתית

פונקציית בחירה חברתית בתורת המשחקים היא פונקציה המקבלת את יחסי ההעדפות של הבוחרים בבחירה חברתית ומוציאה את המועמד הנבחר. 
במקרים רבים החברה אינה צריכה לדרג את כל האפשרויות לפי סדר, אלא לבחור באפשרות אחת. לאפשרות זו נקרא מעתה האפשרות העדיפה על החברה כולה. זה המצב, למשל, בבחירות לנשיאות, לנציג לקונגרס או לראשות ועד, או בחירת המהלך המדיני או הכלכלי "הטוב ביותר" (לדעת קבוצת המחליטים). השאלה היא האם ניתן להתאים לכל פרופיל העדפות חזקות אפשרות אחת, האפשרות העדיפה על החברה כולה, כך שמצד אחד שיטת הבחירה תקיים תכונות רצויות, ומצד שני לא תהיה דיקטטורית.

הגדרה כללית

פונקציית בחירה חברתית בתורת המשחקים, היא פונקציה שמטרתה לבחור את המועמד המועדף על כלל הבוחרים מבין האפשרויות הנתונות.
פונקציית בחירה חברתית מתאימה לכל פרופיל העדפות חזקות אפשרות אחת, שתיקרא "האפשרות העדיפה" על החברה. בפרט, על פי הגדרה זו אין אפשרות שהחברה תבחר בשתי אפשרויות שונות כעדיפות. 
דוגמאות לפונקציה שכזו ניתן לראות למשל בבחירות לראשות הממשלה, בבחירות לנציגות גוף מסוים, בסקר על אבקת כביסה יעילה ביותר וכדומה.

הגדרה פורמלית

תהי  קבוצת האפשרויות, או המועמדים לבחירה, ותהי  קבוצת הבוחרים. 
יחס העדפות על קבוצת האפשרויות   הוא  יחס סדר חזק. 
את קבוצת יחסי ההעדפות החזקים על  מסמנים ב ,

והעדפה חזקה של  על  לפי יחס הסדר  מסמנים ב. 
לכל בוחר  יש יחס העדפות  על קבוצת האפשרויות . 
רשימת יחסי ההעדפות החזקות של כל הבוחרים נקראת בשם פרופיל העדפות חזקות, והיא תסומן ב. 
פונקציית בחירה חברתית היא פונקציה , המתאימה לכל וקטור של יחסי העדפות חזקים  

מועמד . נאמר שהמועמד  הוא המועמד המועדף על החברה, כאשר יחסי ההעדפות של הבוחרים ניתנים על ידי פרופיל ההעדפות .
גארי סיניז

השנים הראשונות

סיניז נולד בבלו איילנד, אילינוי למילי ורוברט סיניז.
סיניז למד בתיכון איילנד פארק והמשיך לאוניברסיטת המדינה של אילינוי.

קריירה

סיניז ושני חבריו הקימו את חברת התיאטרון "סטפנוולף" שבה עברו מספר שחקנים ידועים בהוליווד, בהם אית'ן הוק וג'ון מלקוביץ' ב"סטפנוולף" החל סיניז לעסוק בבימוי במקביל למשחק ועבד על יותר מ-30 פרויקטים בחברה.
בתחילת שנות ה-80 הוא הופיע בסדרות טלוויזיה מקומיות וביים כמה מחזות שהבולט מהם הוא "True West" ב-1982.
בשנת 1994 הופיע סיניז בסרט שובר הקופות של רוברט זמקיס "פורסט גאמפ", שזיכה אותו במועמדות לפרס אוסקר לשחקן המשנה הטוב ביותר ובמועמדות לפרס גלובוס הזהב. בסרט שיחק סיניז את דן טיילור, מפקד היחידה של פורסט גאמפ (טום הנקס) שאיבד את שתי רגליו במהלך קרב בוייטנאם. בהמשך השנה הופיע בסרט זוכה 2 פרסי אמי", "העמדה". שנה לאחר מכן גילם סיניז את נשיאה ה-33 של ארצות הברית הארי טרומן בסרט "טרומן", על תפקידו בסרט זכה בפרס גלובוס הזהב, והיה מועמד לפרס אמי. הופיע גם בסרט שובר הקופות של רון הווארד "אפולו 13" בדמותו של האסטרונאוט תומאס מטינגלי.
בשנת 1992 ביים את הסרט "על עכברים ואנשים" שזכה לתשואות רבות וביקורות טובות ואף שיחק בתפקיד הראשי בסרט.
ב-1996 השתתף סיניז בשובר קופות נוסף של רון הווארד "כופר". ב-1997 זכה סיניז בפרס אמי על תפקידו בסרט "ג'ורג' וואלס", בסרט גילם את מושל אלבמה ג'ורג' וולאס, על תפקידו גם קיבל מועמדות שלישית לפרס גלובוס הזהב. ב-1998 שיחק סיניז במותחן הפשע של בריאן דה פלמה "עיני נחש". בשנת 2000 שיחק בסרט המדע בדיוני "המשימה מאדים" ובסרט "משחק הצבאים". בשנת 2001 שיחק בסרט "פצצה מהלכת" בתור ספנסר אולהאם מומחה לנשק, המוצא את עצמו רדוף על ידי הרשויות בטענה שהוא חייזר המתחזה לבן אדם, ושימש גם כאחד המפיקים בסרט. ב-2003 שיחק בדרמה "הכתם האנושי". ב-2004 שיחק בסרט "הנשכחים" ובסדרת הפשע CSI: NY. ב-2006 דיבב בסרט האנימציה "חברים על הכוונת" את דמותו של "האדם הנבון". החל משנת 2016 משחק בסדרת הבת של ״מחשבות פליליות״ בתפקיד הראשי, ״מחשבות פליליות - חוצה גבולות״.

חייו האישיים

סיניז נשוי מ-1981 לשחקנית זוכת פרס אמי מוירה האריס. לזוג 3 ילדים. סיניז תומך במפלגה הרפובליקנית.
המלחמה של פויל

תיאור

שש העונות הראשונות של הסדרה התרחשו בתקופת מלחמת העולם השנייה בהייסטינגס שבסאסקס בדרום אנגליה. בלש סגן-ניצב כריסטופר פויל (מייקל קיצ'ן) מנסה ללכוד פושעים המנצלים את המהומה שנוצרה בעקבות המלחמה. הוא נעזר בנהגת שלו, סמנתה "סם" סטיוארט (האניסאקל ויקס), וסמל הבילוש פול מילנר (אנתוני האוול). בעונה השביעית פויל פורש מהמשטרה ועובד עבור MI5, ומנווט בעולם של ריגול והמלחמה הקרה.

פויל

פויל הוא אלמן, שקט, שיטתי, נבון ישר והגון. עם זאת לרוב יריביו ממעיטים בערכו. החקירות שלו עוסקות בספסרות, בעסקים בשוק השחור, ובמקרי רצח. לעיתים קרובות פויל מתעמת עם בכירים בצבא או בשירותי המודיעין הבריטים, שהיו מעדיפים שהוא יעסוק בענייניו, אבל הוא נחוש בדעתו להשיג צדק.
בכתבה בעיתון ובראיון שנערך עם אנתוני הורוביץ הוא הסביר שהוא חיפש שם שיזכיר את תחילת שנות הארבעים של המאה העשרים. הוא חשב על חנות הספרים פוילס בדרך צ'רינג קרוס בלונדון, שהייתה ידועה בזכות מנהגיה המוזרים ובעלת החנות כריסטינה פויל. כריסטופר היה השם הגברי הקרוב ביותר לכריסטינה.
אחרי מותה של כריסטינה פויל ב-1999, החל לנהל אותה אחיינה, ששמו הוא כריסטופר פויל. בפרק "Bad Blood" הופיע כריסטופר פויל בתפקיד קמע.

מבנה הפרקים

כל פרק הוא סיפור בפני עצמו. לאורך הסדרה יש כמה קווי עלילה שנמשכים בכמה פרקים. אחד מהם הוא הקריירה של אנדרו, בנו של פויל (בגילומו של ג'וליאן אובנדן), שהוא טייס קרבי בחיל האוויר המלכותי. גם יחסיו של פויל עם כמה דמויות בחייו מתוארים בפרקים שונים.
אורך כל פרק הוא בין 90 ל-100 דקות. בשידורי ITV הסדרה יחד עם הפרסומות שודרו ברצועת שידור של שעתיים. בערוץ PBS קיצצו דקות אחדות מהסרטים כדי שיתאימו לרצועת השידור של 90 דקות.

דיוק היסטורי

בסדרה הוקדשה תשומת לב רבה לדיוק בפרטים ההיסטוריים. הדרמה מתרחשת לצד האירועים ההיסטוריים של מלחמת העולם השנייה. אנתוני הורוביץ חשב שכדי לכבד את ותיקי המלחמה חשוב לדייק בפרטים. בהמשך הסדרה התעניין הורוביץ יותר ב"סיפורי הרצח" מאשר בתיאור ההיסטורי של המלחמה בעורף. עם זאת מוזיאון המלחמה האימפריאלי צויין כגוף מייעץ במספר פרקים. יוצרי הסדרה טרחו מאוד בעיצוב הסט, האביזרים והתלבושות.

פרסים

ב-2002 הייתה הסדרה "המלחמה של פויל" מועמדת לפרס באפט"א לטלוויזיה בקטגוריית עיצוב ההפקה. ב-2003 הייתה הסדרה מועמדת לפרס בקטגוריית סדרת הדרמה הטובה ביותר.
אלוורו קסוטו

ביוגרפיה

קסוטו נולד בפורטו שבפורטוגל ולמד בליסבון וברלין, הוא סיים תואר ראשון במשפטים באוניברסיטת ליסבון, ולאחר שנה גם תואר שני בהנהלת הקונסרבטוריון של וינה.
כמלחין, הוא קיבל עמלות ממוסדות מוזיקליים בפורטוגל ובארצות הברית. התפוקה שלו היא בעיקר תזמורתית. עם התזמורת הסימפונית של ברוואס (1959–1960) הוא הפך להיות המלחין הפורטוגזי הראשון שאימץ שיטות סריאליזם אינטגרלי . הוא עבד עם קרלהיינץ שטוקהאוזן, ג'רג' ליגטי ואוליבייה מסייאן במהלך הקורסים 1960 ו-1961. בשנות ה -70 הוא חקר שיטות נאו-טון  פוסט-מודרניות. בשנים האחרונות לוח הזמנים שלו מוקדש לניצוח על חשבון הלחנה.
קסוטו היה המנהל המוזיקלי של התזמורת הסימפונית של רדיו פורטוגל, התזמורת הפילהרמונית הפורטוגזית החדשה, התזמורת הסימפונית הפורטוגזית, תזמורת אלגארבה ותזמורת המטרופוליטן של ליסבון. בחו"ל ניהל את ה - RPO ואת תזמורת שווייץ המערבית.
הוא זכה בפרסים רבים, כולל פרס קוסביצקי בטנגלווד. בשנת 2009, נשיא פורטוגל העניק לו את התואר של קצין בכיר של המסדר הצבאי של סיינט ג'יימס של החרב כדי לחגוג את יום השנה ה-50 של הקריירה שלו.
הוא הקליט תקליטורים רבים מוצלחים ביותר עבור תוויות של שטראוס, פורטוגלסום, מרקו פולו ונקסוס, בעיקר סדרה של הקלטות של מלחינים פורטוגליים עבור נקסוס עם התזמורת הסימפונית של בורנמות', תזמורת סינפוניה של לונדון, הסינפוניה הצפונית, התזמורת הלאומית של אירלנד והתזמורת הסקוטית הלאומית.
בשנת 2001 התמנה למנהלה המוזיקלי של סימפונט רעננה, אך פוטר על ידי הנהלת התזמורת וזאת לאחר שביטל את בואו לישראל מספר פעמים בעקבות המצב הביטחוני שהיה אז באותה התקופה.

חיים אישיים

קסוטו הוא בן למשפחה יהודית ידועה וחשובה, שעליה נמנה, בין היתר, גם אומברטו קסוטו, מפרשני התנ"ך החשובים בעולם. אלפונסו קאסוטו, אביו של המנצח, היה אספן יודאיקה ידוע שאוספיו משמשים עד היום חוקרי תרבות והיסטוריה ברחבי העולם.
הסתברות

הסתברות היא ביטוי מספרי למידת הסבירות שמאורע מסוים יתרחש. ההסתברות של מאורע יכולה לקבל ערך מספרי שבין 0 ל-1. מאורע בלתי אפשרי הוא בעל הסתברות 0, ומאורע ודאי הוא בעל הסתברות 1. ההסתברות היא מושג יסודי במתמטיקה ומוגדרת באופן אנליטי בתורת ההסתברות. שימוש מעשי נרחב במושג ההסתברות נעשה בתחומי הסטטיסטיקה, מדעי הטבע, מדעי המחשב, מדעי החברה ומדעים אחרים.
פבל מוגילבץ

קריירת מועדונים

פבל התחיל באקדמיית הנוער של זניט סנקט פטרבורג. ב-2011 הוא הופיע לראשונה במשחק ליגת הנוער הרוסית במחזור הראשון נגד טרק גרוזני. ב-2013 לוצ'אנו ספאלטי צירף אותו לקבוצה הבוגרת וב-19 במאי, במחזור ה-29 של ליגת העל פבל ערך הופעת בכורה במדי זניט מול וולגה ניז'ני נובגורוד, כאשר נכנס כמחליף בדקה ה-89 במקום קונסטנטין זיריאנוב שממנו הוא גם קיבל את סרט הקפטן. ב-20 באוגוסט מוגילבץ רשם הופעת בכורה בליגת האלופות במשחק נגד פאסוס די פריירה אחרי שהחליף את דני בדקה ה-80.
ב-27 בפברואר 2014 מוגילבץ הושאל מזניט לרובין קאזאן עד תום עונת 2013/14, שם הציג יכולת מרשימה וזכה למקום קבוע בהרכב. בעונת 2014/15 הקשר חזר לזניט, אך לא זכה להרבה זמן משחק ולרוב נשאר על הספסל המחליפים.
ביולי 2015 מוגילבץ עבר בהשאלה לרוסטוב עד לתום עונה 2015/16. ב-24 בפברואר 2017 פבל חתם ברוסטוב חוזה ל-3 שנים.
בפברואר 2018 עבר לרובין קאזאן.

נבחרת לאומית

ב-26 במאי 2014 הופיע לראשונה במדי הנבחרת הבוגרת במשחק ידידות מול סלובקיה. כמו כן פבל החליף את רומן שירוקוב הפצוע במונדיאל 2014.
ברטולומאו אאוסטקיו

חייו

אאוסטקיו גדל בסאן סוורינו, ליד מצ'רטה, באיטליה, והיה בן-זמנו של וסאליוס, עמו הוא חולק את מוניטין יסוּד מדע האנטומיה.
אאוסטקיו נודע כמי שקרא תיגר על תורתו של הרופא הקדמוני גלנוס, שהתבססה בעיקר על נתיחת בעלי-חיים ועל כן כללה שגיאות רבות, והרחיב את ידיעותינו על האוזן הפנימית על ידי גילוי מחדש ותיאור בדיוק רב את חצוצרת השמע, שנקראה על שמו. הוא הראשון שתיאר את השרירים הפנימיים והקדמיים של הפטיש והסטאפדיוס, ואת צורתו המורכבת של שבלול האוזן. הוא היה הראשון שחקר בדיוק רב את האנטומיה של השיניים, ואת תופעת התפתחות שיני החלב ושיני הבינה. לזכותו של אאוסטקיו נזקף אף גילוי בלוטות יותרת הכליות, עליו דיווח בשנת 1563. 
יצירתו הגדולה ביותר, שאותה לא פרסם, הייתה תחריטיו האנטומיים. העבודה עליהם נשלמה בשנת 1552, כעשור לאחר שווסאליוס פרסם את האטלס האנטומי הנודע שלו, ובשל המתקפות הקשות שספג וסאליוס עקב כך, גנז אאוסטקיו את התחריטים בגין חששו מחרונה של הכנסייה הקתולית.
אהרן זאבי-פרקש

ביוגרפיה

זאבי נולד לדב וחנה, ניצולי שואה דתיים, ברומניה, בעיירה בקליאן בטרנסילבניה. עלה לישראל בשנת 1962, בגיל 14, ולמד בכפר הנוער הדתי בן יקיר בכפר הרא"ה. בגיל 20 יצא בשאלה. זאבי הוא בעל תואר ראשון במזרחנות מאוניברסיטת תל אביב ותואר שני  בהיסטוריה של המזרח התיכון, גם הוא מאוניברסיטת תל אביב. כמו כן למד ב-1996 בבית הספר למנהל עסקים של אוניברסיטת הרווארד בתוכנית למנהלים בכירים. גר בתל אביב ואב לשלושה ילדים.

שירותו הצבאי

זאבי שירת בצה"ל במשך כארבעים שנה. ב-1966 התגייס לקורס טיס ולאחר שהודח ממנו, עבר למודיעין חיל האוויר. במלחמת יום הכיפורים היה אחראי על האיסוף במערך ההגנה האווירית בסיני. בשנים 1976 – 1990 שירת במגוון תפקידי פיקוד בחיל המודיעין. בוגר קורסי מח"טים, מפקדי אוגדות ותורת המערכה. במהלך שירותו בחיל המודיעין השתתף במלחמת ההתשה, במלחמת יום הכיפורים ובמלחמת שלום הגליל. כמו כן, נטל חלק במבצע יונתן ובמבצעים נוספים. היה סגן ומפקד היחידה לתכנון אסטרטגי באגף המודיעין, ובשנים 1990 – 1993 פיקד על יחידה 8200. בין השנים 1993 - 1996 שירת כעוזר ראש אג"ת ובשנים 1996 - 1998 שימש כסגנו. בשנת 1998 הועלה לדרגת אלוף ומונה לראש אט"ל, תפקיד בו שירת עד שנת 2001. בשנים 2001 – 2006 שימש כראש אמ"ן. ב-5 בינואר 2006 הוחלף על ידי אלוף עמוס ידלין והשתחרר מצה"ל לאחר שדחה הצעה להתמנות לסגן הרמטכ"ל].

תקופתו כראש אגף המודיעין

בתקופתו היה צריך המודיעין לספק הערכה בסוגיות שהשפיעו על פעולותיה של מדינת ישראל ברמה האסטרטגית, בין היתר לגבי כוונותיו של יאסר ערפאת ובשאלת כוונתו של סדאם חוסיין להשתמש בנשק לא-קונבנציונלי נגד ישראל במקרה שיותקף על ידי ארצות הברית. לבסוף הוחלט להורות לאזרחים לפתוח את ערכות המגן עקב חשש מפני התקפה עיראקית, החלטה שעלתה למשק הישראלי מאות מיליוני שקלים. בסופו של דבר ישראל הותקפה, אך לא בנשק לא-קונבנציונלי. כישלון נוסף היה ההפתעה מתוכנית הגרעין המתקדמת של לוב, עליה למדה קהילת המודיעין משירותי ביון זרים. בשל כישלונות אלה ספג אמ"ן ביקורת קשה. מצד שני פרקש העריך נכונה כי מזכ"ל חזבאללה, חסן נסראללה, עלול לתקוף ולפתוח בירי ארטילרי מדרום לבנון.
במלחמת לבנון השנייה הוענק לבנו, עמית, קצין בדרגת רב-סרן ששימש כמ"פ מילואים ביחידת מגלן, צל"ש אלוף פיקוד מרכז על אומץ לב בלחימה נגד חזבאללה.
כראש אמ"ן היה זאבי-פרקש אחד ממקימי "תוכנית חבצלות", תוכנית הדגל של חיל המודיעין, בשנת 2004.

פעילותו כאזרח

בעשור השני של המאה ה-21 הוא משמש נשיא חברת ״FST Biometrics״ (בעבר FST21), שהיה בין מייסדיה. זוהי חברת סטארט אפ המפתחת טכנולוגיות זיהוי ביומטרי.
ג'ון דיברתולומיאו

ביוגרפיה

דיברתולומאו נולד בניו יורק שבארצות הברית, לאב קתולי-איטלקי, ולאם יהודייה ממוצא רוסי. משפחתו עברה לקונטיקט, שם גדל בשכונת וסטפורט.
בתקופתו במכללות, שיחק דיברתולומיאו במדי אוניברסיטת רוצ'סטר. באוגוסט 2013, לקראת עונת 2013/2014, חתם לשלוש שנים אצל סראגוסה מליגת ה-ACB, אך הושאל לפאלמה אייר אירופה, קבוצה מהליגה השלישית בספרד. בעונת 2013/2014 שיחק במדי פאלמה 33 משחקים והעמיד ממוצעים מרשימים של 15.1 נקודות, 2.6 ריבאונדים, 4.7 אסיסטים ו-1.5 חטיפות למשחק, והוביל את הקבוצה לעלייה לליגה השנייה, לראשונה בתולדותיה.
דיברתולומיאו המשיך לשחק במדי אייר אירופה גם בעונת 2014/2015, וב-28 משחקים קלע בממוצע 11.3 נקודות, וכן חטף 1.6 פעמים וקטף 4.1 ריבאונדים למשחק. קבוצתו סיימה את העונה במקום השישי בליגה, ודיברתולומיאו אף נבחר פעם אחת לשחקן המצטיין של המחזור.
ב-17 ביוני 2015 חתם לשנתיים במכבי חיפה מליגת העל הישראלית. בעונת 2015/2016 בליגת העל שיחק דיברתולומיאו 33 משחקים, ב-30 מתוכם עלה מן הספסל. ב-26.4 דקות למשחק קלע 9 נקודות, קלט 3 ריבאונדים, מסר 2.5 אסיסטים וחטף 2.5 פעמים בממוצע, מה שהציב אותו במקום החמישי בליגה בחטיפות. בפלייאוף כבר עלה ל-11.4 נקודות ו-5.2 ריבאונדים ב-27.4 דקות למשחק. קבוצתו סיימה את העונה הסדירה במקום השלישי בטבלה, אך הודחה כבר בסיבוב הראשון של הפלייאוף - רבע הגמר - על ידי מכבי ראשון לציון, שאף זכתה באותה עונה באליפות.
בעונת 2016/17 נבחר דיברתולומיאו לשחקן העונה בליגת העל.
ב-21 ביוני 2017 חתם על חוזה לשלוש שנים במכבי תל אביב. הוא קיבל את המספר 12. זכה עם מכבי תל אביב בגביע ווינר לעונה 2017/18 והצטיין בטורניר.
ב-22 בינואר 2018 מונה דיברתולומיאו לקפטן הקבוצה במקום איתי שגב אשר הודח מתפקידו.
ב-13 ביוני 2019 הוביל דיברתולומיאו את מכבי תל אביב לזכייה באליפות המדינה בכדורסל, כשקלע 15 נקודות מהספסל ונבחר למצטיין הפיינל פור.

נבחרת ישראל

ב-13 באוגוסט 2018 זומן לראשונה לסגל נבחרת ישראל, במשבצת המתאזרח. כחודש לאחר מכן שיחק במשחקו הראשון עמה.
לופו

עלילה

עלילת הסרט מתמקדת בלופו אברמוביץ' (יהודה ברקן), עגלון מזדקן ממוצא אשכנזי אשר דובר עברית במבטא יידי. לופו מתגורר עם אשתו מטילדה (אסתר גרינברג) בצנעה בשכונת מנשייה בדרום תל אביב ומתפרנס מעסקי האלטע זאכן.
ללופו בת יחידה בשם רחל (אבירמה גולן) אשר מתגייסת בתחילת הסרט לצבא. במהלך שירותה הצבאי רחל פוגשת בחייל בשם עמוס (מוטי גלעדי), עמו היא מתחתנת בהמשך.
בהמשך נאלצים תושבי השכונה הישנה לפנות את בתיהם. לאחר משא ומתן עקשני לופו מצליח לבסוף להשיג פיצוי נכבד ומעביר חלק נכבד ממנו לרחל ולעמוס. כמחווה על המתנה, עמוס מחליט ללמד את לופו לנהוג ורוכש עבורו טנדר אשר יחליף את העגלה והסוס.